《得舍弟书》
清代·童钰

囊空休问买山赀，老屋三间尚可支。此去但凭鸥作社，曰归且指雁为期。

丛丛兰菊随邻乞，本本溪山入画移。缚把黄茅聊补隙，打头风月总相宜。

作者简介：浙江会稽人，字二如，号二树，又号璞岩。少弃举业，专攻诗、古文。不事家人生产，与同郡人结社联吟，称越中七子。善画，尤长于梅，画成辄题诗，时称二绝。受河南巡抚阿思哈之聘，久客开封，纂修省志，分疏总校，条例谨严。乾隆间卒于扬州。有《二树山人集》。